Şirayto şəlaləsi (Yamaqata)
Şirayto şəlaləsi (白糸の滝, Shiraito no taki?) – Yaponiyanın Yamaqata prefekturasının Tozava şəhərinin Furukuçi rayonunda yerləşən şəlalə. Moqami çayının bir qolu üzərində yerləşir. Yaponiya Ətraf Mühit Nazirliyi tərəfindən 1990-cı ildə nəşr olunmuş "Yaponiyanın Top-100 şəlaləsi" siyahısına daxildir. Moqami çayı Moqami dərəsindən keçərkən dəniz səviyyəsindən 300-500 metr hündürlükdə 48 şəlalə tökülür. Şirayto şəlaləsi onların ən böyüyüdür. Şəlalənin aşağısında Fudo Myooya həsr olunmuş kapella tikilmişdir. Şəlalənin yaxınlığında Kusanaqi onseni yerləşir.